Catherine Tizard

Dame Catherine Anne Tizard, Maclean jaioa (Auckland, 1931ko apirilaren 4a - ibidem 2021eko urriaren 31) zeelandaberritar politikaria izan zen. Zeelanda Berriko 16. gobernadore orokorra izan zen 1990etik 1996ra.

Aucklanden jaio zen eskoziar emigranteen familia batean eta zoologian lizentziatu zen Aucklandeko Unibertsitatean. 1962tik 1983ra unibertsitateko irakaslea izan zen.

1971n Aucklandeko Udaleko zinegotzi hautatu zuten eta 1974, 1977 eta 1980an berriz hautatu zuten eta 1983tik 1990era hiriko alkate izan zen.

1990etik 1996ra Zeelanda Berriko gobernadore orokorra izan zen.

Aucklandarrak
Zeelanda Berriko politikariak